ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka de ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en ka ka ka ka fr en
სახელმწიფო ბიუჯეტის ქონებრივი დაზიანების და ქონების თვალთმაქცური გარიგებით გადამალვის ფაქტებზე, 3 პირი დააკავეს - TV25
პარასკევი 30, სექტემბერი 2022 LIVE
საქართველოს ფინანსთა სამინისტროს საგამოძიებო სამსახურის თანამშრომლებმა, გატარებული საგამოძიებო მოქმედებების შედეგად, ყალბი საგადასახადო დოკუმენტების დამზადება-გამოყენების, სახელმწიფო ბიუჯეტის დიდი ოდენობით ქონებრივი დაზიანებისა და დიდი ოდენობით ქონების თვალთმაქცური გარიგებით გადამალვის ფაქტებზე, სამი პირი დააკავეს.
ინფორმაციას ამის შესახებ უწყება ავრცელებს.
განცხადების თანახმად, გამოძიებით დადგინდა, რომ ბრალდებულებმა, უკანონო მატერიალური სარგებლის მიღების მიზნით, მათი მართვის ქვეშ მყოფი ერთ-ერთი კომპანიის სახელით, 2016-2018 წლებში საგადასახადო ორგანოში წარადგინეს დაზუსტებული დამატებული ღირებულების გადასახადის დეკლარაციები, რომელშიც დააფიქსირეს ყალბი მონაცემები, რითაც შეიქმნეს ფიქტიური აქტივი ჯამში 2 209 207 ლარის ოდენობით, რომელიც შემდგომ გამოიყენეს ბიუჯეტის მიმართ არსებული საგადასახადო ვალდებულებების დასაფარად.
გამოძიებით ასევე დადგენილია, რომ ბრალდებულებმა, მოსალოდნელი ქონებრივი ვალდებულებისგან თავის არიდების მიზნით, მათი მართვის ქვეშ მყოფი კომპანიის სახელზე არსებული 3 103 197 ლარის ღირებულების უძრავი და მოძრავი ქონება, თვალთმაქცური გარიგებებისა და ყალბი საგადასახადო ანგარიშ-ფაქტურების გამოწერის გზით, გადააფორმეს მათივე მართვის ქვეშ მყოფი სხვა კომპანიის სახელზე, რითაც სახელმწიფოს წაერთვა შესაძლებლობა აღნიშნული ქონების რეალიზაციით ამოეღო კომპანიის დავალიანება ბიუჯეტის მიმართ. ამავე დროს, აღნიშნული თვალთმაქცური ოპერაციის შედეგად, გარიგებაში მონაწილე კომპანიამ მიიღო 1 146 101 ლარის ოდენობის დამატებული ღირებულების გადასახადის ე.წ. ფიქტიური ჩათვლა, საიდანაც 399 128 ლარი გამოიყენა საბიუჯეტო გადასახადების დაფარვის მიზნით.
გამოძიების პროცესში, ბიუჯეტზე მიყენებული ზიანის ამოღების უზრუნველსაყოფად, დაყადაღებულ იქნა ბრალდებულების სახელზე რიცხული უძრავი და მოძრავი ქონება, ასევე საბანკო ანგარიშები.
გამოძიება საქართველოს სისხლის სამართლის კოდექსის 210-ე მუხლის მეორე ნაწილით, 185-ე და 205-ე პრიმა მუხლების მეორე და მესამე ნაწილებით მიმდინარეობს, რაც სასჯელის სახით თავისუფლების აღკვეთას 6-დან 9 წლამდე ვადით ითვალისწინებს.
დღეს, ნუგზარ ფუტკარაძის საქმის ობიექტურად გამოძიების მოთხოვნით აქცია გაიმართება - პროტესტი 13 საათზე დაიწყება
ხელვაჩაურის საკრებულოს თენგიზ ირემაძე უხელმძღვანელებს
ვინ აირჩია ქედის საკრებულომ თავმჯდომარედ?
1995-99 წლებში გამოშვებული ლარის ბანკნოტების მიმოქცევის ვადა იწურება
რა ეღირება 1 ამერიკული დოლარი და ევრო ხვალ?
ოსკარზე საქართველოს კანდიდატი ფილმი ცნობილია - ინფორმაციას ეროვნული კინოცენტრი ავრცელებს
ბათუმის თოჯინებისა და მოზარდ მაყურებელთა თეატრი ხვალ, 85-ე თეატრალურ სეზონს გახსნის
კიდევ ერთი განადგურებული კულტ მემკვიდრეობა
გამოვლენილია ხე-ტყის უკანონო მოპოვებისა და ტრანსპორტირების 471 ფაქტი, მათგან 36 აჭარაში
07, დეკემბერი 2021 12:12
ზედამხედველობის დეპარტამენტმა ხე-ტყის უკანონო ტრანსპორტირების 2 ფაქტი გამოავლინა
07, დეკემბერი 2021 10:18
გამოვლინდა სახერხის ტექნიკური რეგლამენტის დარღვევის 4 ფაქტი - გარემოსდაცვითი ზედამხედველობის დეპარტამენტი
06, დეკემბერი 2021 10:54
გამოვლინდა ნახშირის უკანონო გამოწვის 9 ფაქტი - გარემოსდაცვითი ზედამხედველობის დეპარტამენტი
06, დეკემბერი 2021 10:48
ბრალდებულებმა მოტყუებით დაირეგისტრირეს 182 511 ლარის ღირებულების 3 მიწის ნაკვეთი - დაკავებულია სამი პირი
03, დეკემბერი 2021 10:19
TV25 © 2016 - ყველა უფლება დაცულია.